b'\n_START_ARTICLE_\nRitmi\xc4\x8dna gimnastika\n_START_PARAGRAPH_\nRitmi\xc4\x8dna gimnastika je \xc5\xa1portna zvrst, ki zdru\xc5\xbeuje prvine gimnastike, baleta in plesa. V ritmi\xc4\x8dni gimnastiki tekmujejo le \xc5\xbeenske, vendar se npr. na Japonskem z njo ukvarjajo tudi mo\xc5\xa1ki. Tekmovalke tekmujejo v individualnih ali skupinskih vajah, in sicer z razli\xc4\x8dnimi rekviziti \xe2\x80\x93 s kolebnico, obro\xc4\x8dem, \xc5\xbeogo, trakom in kijema. \xc4\x8ce ritmi\xc4\x8dna gimnasti\xc4\x8darka nastopa brez rekvizitov, gre za podzvrst ritmi\xc4\x8dne gimnastike \xe2\x80\x93 estetsko gimnastiko, ki temelji predvsem na plesu z gimnasti\xc4\x8dnimi elementi._NEWLINE_Ritmi\xc4\x8dne gimnasti\xc4\x8darke rekvizite uporabljajo na razli\xc4\x8dne na\xc4\x8dine. \xc5\xbdogo npr. odbijajo s celotnim telesom (trupom, rokami in nogami) ali pa se \xc5\xbeoga kotali po njem. Med izvajanjem elementov jo morajo imeti ves \xc4\x8das pod nadzorom in pomembno je, da se ne odkotali stran ter da ne pade nenadzorovano na tla, \xc4\x8de jo vr\xc5\xbeejo. Podobno je z obro\xc4\x8dem, medtem ko je pri traku pomembneje oblikovanje razli\xc4\x8dnih likov z njim. Najve\xc4\x8djo koncentracijo in natan\xc4\x8dnost zahtevata kija, saj mora tekmovalka nadzorovati dva rekvizita naenkrat. Sodnice na tekmovanjih ocenjujejo izvedbo ter te\xc5\xbeavnost'